 Ondo Accident: Kíní ọnà àbáyọ sí ìjàmbá ọkọ tó ń wáyé lemọlemọ ní Ọjà Akungba,ní Ondo? Eyi ko ṣẹyin ijamba ọkọ to waye agbegbe Ibaka ni Akungba Akoko, nipinlẹ Ondo, to si pa eniyan mẹrindinlogun. Agbẹnusọ ileeṣẹ ọlọpaa nipinlẹ Ondo, Tee-Leo Ikoro lo sọ bẹẹ fun BBC lori ibeere pe kini ijọba le ṣe lati ri wi pe opin de ba ijamba ọkọ to n fi ẹmi awọn eniyan ṣofo ni awọn ọja to wa ni opopona. Tee-Leo Ikoro ni kii ṣe iṣẹ awọn lati ko ọja kuro ni oju popo, amọ o ni o dara kii ijọba ko awọn ọja kuro ni oju popo ki adinku ba ijamba ọkọ ojojumọ. A ti fi ami si oju popo ki ẹnikẹni ma gba ibẹ kọja ni asiko yii nitori iwadii ṣi n lọ lọwọ lori iṣẹlẹ naa. Ami naa yoo wa nibẹ titi iwadii lori iṣẹlẹ naa yoo fi pari Bakan naa ni Ajọ to n risi irina loju popo ti kesi awọn ijọba ibilẹ lati gbe igbesẹ lati ko awọn ọja kuro loju popo. Ajọ FRSC sọ ọrọ yii nitori iṣẹlẹ to to ṣẹlẹ ni ọja naa kọ awọn lominu. Ko dara ki awọn eniyan ma a na ọja loju popo nitori ijamba ọkọ Ti ijamba ọkọ ba ṣẹlẹ ni oju popo, o ma n mu ọpọ ẹmi lọ nitori awọn eniyan ma n su jọ si oju popo lati ta ọja wọn. Ajọ EFSC sọ wi pe awọn meje ni awọn doola ẹmi wọn ninu ijamba ọkọ naa, amọ ti ẹmi mẹrindinlogun ba iṣẹlẹ naa lọ. Nibayii, gbogbo igbiyanju wa lati ba ijọba ipinlẹ Ondo sọrọ lori igbesẹ ti wọn n gbe lati ri wi pe iru iṣẹlẹ naa ko waye mọ lo jasi pabo. John Amanam: Ìfẹ tí mo ní sí àbúrò mi ló sọ mi dí ẹni tó ń ṣe Prosthetic báyìí Ọpọ ẹmí ló ṣòfò nibi ìjàmba tó wáye ni Akungba nìpińlẹ Ondo Ọpọ ènìyàn ló ti ba ìjàmbá alẹ ọjọ Abámẹta rin ní ìlú Akungba Akoko, ìjọba ìbílẹ Iwọ oorun-Gúúsú nípìnlẹ Ondo. Ìròyìn ni ijàmba ọkọ náà kan àjàgbé akẹru to yawọ inú ọjá to si pa ọpọ. Gẹgẹ bi àwọn ti ọrọ náà sojú wọn ṣe sọ, ìjànú ọkọ àjàgbé tó kó ìrẹsì ló já èyi si lo mú ki ọkọ náà yawọ si inú ọjà tí o sì pà ọpọ ènìyàn. Awọn ti wọn ni iṣẹlẹ naa ṣoju wọn ní ǹkan bi aago méje àbọ alẹ ló ṣẹlẹ, àti pé gbàrà ti ìṣẹlẹ náà ṣẹ, okú ènìyàn mẹwàá ni àwọn fàyọ, sùgbọn yóò tó ènìyàn ogún tó ba iṣẹlẹ náà rìn. Sùgbọn agbẹnusọ ilé iṣẹ ọlọpàá ìpińlẹ Ondo Tee-Leo Ikoro sàlàyé pé, ènìyàn mẹjọ ni awọn le fi ìdí rẹ múlẹ pé ó kú nínú ìṣẹlẹ náà. Ó ní,  Bí a ṣe ń sọrọ yìí ènìyàn mẹjọ ló ti bá ìṣẹlẹ náà lọ, bó tilẹ jẹ ó ṣeéṣe ki àtún ri àwọn míràn nítórí àwọn kan ti hà sí abẹ àjàgbé náà Ènìyàn méjì pàdánù ẹmí wọn nínú ìjàmbá ọkọ tó wáyé ní Abúlé Ẹgbá, ní ìpínlẹ Eko Ijamba ọkọ laarin ọkọ mẹta ti mu ẹmi eniyan meji lọ ni ipinlẹ Eko. Ijamba ọkọ naa waye ni opopona Al Maruf, Abule Egba ni ipinlẹ Eko. Ninu atẹjade ti ileeṣẹ to n risi iṣẹlẹ pajawiri nipinlẹ Eko, LASEMA fi lede ni wọn ti sọ wi pe ọkọ to n gbe oti lọ lo yidanu sọri ọkọ meji, ti ohun to wa ninu rẹ si danu. LASEMA ni ibanujẹ ọkan lo jẹ fun awọn wi pe ẹmi meji lọ si iṣẹlẹ naa, ti awọn si ti ko oku wọn lọ si ile igbokusi ni ilu Eko. Bakan naa ni wọn fikun pe awọn ti ko awọn ọkọ meji yoku kuro loju ọna, ki sunkẹrẹ fakẹrẹ ọkọ le dinku. Ajọ LASEMA naa wa rọ awọn awakọ lati maṣe sare asapajude loju popo. : Ileeṣẹ ọlọpaa nipinlẹ Ondo ti ni awọn ti fi ami si ọja Akungba pe ki ẹnikẹni ma lọ sibẹ lasiko yii. 